ມຽນມາຈະເລືອກເອົາ ປະທານາທິບໍດີພົນລະເຮຶອນ ຄົນທໍາອິດ
ສະພາແຫ່ງຊາດມຽນມາຈະເລືອກເອົາ ປະທານາທິບໍດີພົນລະເຮືອນ ຄົນທໍາອິດຂອງຕົນ ພາຍໃນສັບປະດານີ້.
ສະພາໃໝ່ຂອງມຽນມາໄດ້ເຮັດລາຍຊື່ຜູ້ສະໝັກເລືອກຕັ້ງ 5 ຄົນທີ່ຈະ ແຂ່ງຂັນກັນເປັນປະທານາທິບໍດີພົນລະເຮືອນຄົນທໍາອິດຂອງປະເທດ ໃນຮອບດົນກວ່າເຄິ່ງສັດຕະວັດຜ່ານມາ ຊຶ່ງຄາດວ່າຈະມີການລົງມະຕິກັນບັ້ນສຸດທ້າຍໃນວັນພະຫັດສັບປະດານີ້ ບັນດາຜູ້ແທນກ່າວວ່າ ຜູ້ທີ່ມີຊື່ສຽງຫລາຍທີ່ສຸດໃນບັນດາຜູ້ສະໝັກ 5 ທ່ານນັ້ນ ແມ່ນທ່ານ Thein Sein ຊຶ່ງເປັນຫົວໜ້າພັກທີ່ໄດ້ຮັບການໜຸນຫລັງຈາກພວກທະຫານ ແລະຄອບງໍາຢູ່ໃນສະພາ ແລະເຄີຍຮັບໃຊ້ເປັນນາຍົກລັດຖະ ມຸນຕີໃນຄະນະລັດຖະບານທະຫານ ທີ່ກໍາລັງຈະພົ້ນຈາກ ຕໍາແໜ່ງນັ້ນ ລາຍຊື່ເຕັມຂອງພວກຜູ້ສະໝັກເລືອກຕັ້ງນັ້ນ ບໍ່ມີຜູ້ໃດຮູ້ ເພາະວ່າມີການຫ້າມພວກນັກຂ່າວເຂົ້າໄປເອົາ ຂ່າວໃນກອງປະຊຸມສະພາຄັ້ງທໍາອິດຂອງມຽນມາໃນຮອບ 20 ປີຜ່ານມາ ມີແຕ່ພວກສະມາຊິກສະພາເທົ່ານັ້ນ ມີສິດສະໝັກເອົາຕໍາ ແໜ່ງປະທານາທິບໍດີໄດ້ ຊຶ່ງໝາຍຄວາມວ່າ ທ່ານ Than Shwe ຜູ້ນໍາທະຫານທີ່ປົກ ຄອງ ປະເທດມາເປັນເວລາດົນນານ ບໍ່ຢູ່ໃນລາຍຊື່ຜູ້ສະໝັກນີ້ ເຖິງຢ່າງໃດກໍດີ ເປັນທີ່ ຄາດກັນວ່າ ທ່ານຍັງຈະຢູ່ໃນຕໍາແໜ່ງທີ່ມີອໍານາດຢູ່ຕໍ່ໄປ ຊຶ່ງອາດຈະເປັນຫົວໜ້າກອງ ທັບ ຫລືເປັນຜູ້ໄກ່ເກ່ຍອໍານາດຢູ່ເບື້ອງຫລັງ